**Z á p i s n i c a**

**Vyhodnotenie ponuky na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov zo dňa 30. 07. 2025**

**Priebeh rokovania**

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, a to:

* **náves zn. Wielton NS34/NS34KT, max. celková hmotnosť 36 000 kg, prevádzková hmotnosť 6 700 kg, farba čierna, kategória O4**

bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2025/005027-11 zo dňa 29. 07. 2025, v nasledovnom zložení:

* **predseda komisie: Ing. Ľubica Pilátová**
* **členovia: JUDr. Peter Filo**

**Ing. Jana Hôrková**

Dňa 28. 05. 2025 bola v registri ponúkaného majetku štátu, v časti ponuky pre správcov, zverejnená ponuka na prevod predmetného hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov s uvedením lehoty na doručenie ponúk. **Lehota začala plynúť dňa 29. 05. 2025 a uplynula dňa 09. 06. 2025**. Žiaden zo správcov majetku štátu na ponuku nereagoval. Ponukové konanie nebolo úspešné.

Dňa 07. 07. 2025 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov s uvedením lehoty na doručenie cenových ponúk. Záujem o ponúkaný majetok štátu bolo možné prejaviť len písomnou žiadosťou, včas doručenou správcovi. Ponuku bolo možné písomne zaslať v zalepenej obálke na adresu: Okresný úrad Trenčín, majetkovoprávny odbor, Hviezdoslavova 3, 911 01 Trenčín, s označením „NEOTVÁRAŤ“, v lehote **od 08. 07. 2025 do 29. 07. 2025.** Minimálna cena za ktorú sa ponúkal na predaj predmetný náves bola určená na sumu 1 600,- EUR. Cena návesu bola určená Oceňovacou komisiou Okresného úradu Trenčín dňa 30. 04. 2025.

Komisia Okresného úradu Trenčín na vyhodnotenie cenových ponúk na prevod hnuteľného majetku, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov za osobnej prítomnosti všetkých jej členov skonštatovala, že nakoľko sa v stanovenej lehote na doručenie cenových ponúk neprihlásil žiaden záujemca, vyhodnotenie ponúk na prevod hnuteľného majetku štátu, ktorý nie je vymedzený v zákone č. 278/1993 Z. z. o správe majetku štátu v znení neskorších predpisov, je neúspešné.

Z uvedeného dôvodu členovia komisie navrhujú prednostovi, aby došlo k zníženiu ceny predmetného návesu tak, aby bola znížená o 10 %.

**To znamená, že pôvodná cena predmetného návesu bude znížená o 10 % nasledovne:**

* náves zn. Wielton NS34/NS34KT, max. celková hmotnosť 36 000 kg, prevádzková hmotnosť 6 700 kg, farba čierna, kategória O4. **Pôvodná minimálna cena 1 600,- EUR, slovom jedentisícšesťsto eur, po znížení o 10 %, predstavuje minimálnu sumu 1 440,- EUR, slovom jedentisícštyristoštyridsať eur.**

Ing. Ľubica Pilátová, predseda komisie, v.r.

JUDr. Peter Filo, člen komisie, v.r.

Ing. Jana Hôrková, člen komisie, v.r.